Diari Oficial de la Generalitat Valenciana


Sumari del DOGV 6137, del 04-11-2009 (2009/12130)

Notificació de la Resolució de la directora general d'Habitatge i Projectes Urbans, de 29 de maig de 2009, del recurs d'alçada, referència interna R-247/2009.
--------------------------------------------------------------------------------------------------------------------------------------------------------------

### Dades del document

Número de DOGV
:   6137

Data del DOGV
:   04-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12491


Data del document
:   15-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la Resolució de la directora general d'Habitatge i Projectes Urbans, de 29 de maig de 2009, del recurs d'alçada, referència interna R-247/2009. [2009/12119]  
De conformitat amb el que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es publica mitjançant aquest anunci en el Diari Oficial de la Comunitat Valenciana, com també en el tauler d'edictes de l'ajuntament del seu últim domicili conegut, la notificació de l'acte administratiu a la persona que a continuació s'allista, ja que no s'ha pogut practicar aquesta a l'esmentat domicili.  
Interessada: María Jesús Recuero Lorente.  
Últim domicili conegut: carrer Vicent Lleó, núm. 37, 9ª (46706 València).  
Acte administratiu: resolució de la directora general d'Habitatge i Projectes Urbans del recurs d'alçada formulat per María Jesús Recuero Lorente contra la resolució del Servei Territorial d'Habitatge i Projectes Urbans de València, de data 15 de gener de 2009.  
«Examinat el recurs d'alçada formulat per María Jesús Recuero Lorente contra la resolució denegatòria de la concessió de subvencions de la Generalitat Valenciana per a l'adquisició d'habitatge existent (HU 517), acollit en l'expedient núm. 46/1T/0721/2006/250.  
Antecedents de fet  
Primer. María Jesús Recuero Lorente va presentar en els serveis territorials d'Habitatge i Projectes Urbans de València, el dia 9 de novembre de 2007, sol·licitud de xec accés a l'habitatge de la seua propietat siti a València, carrer Vicent Lleó, número 37, pis 3r, porta 9, segons l'escriptura de compravenda de data 22 de febrer de 2006.  
Segon. A la vista de la documentació que consta en l'expedient, i en virtut del que disposa l'article 13.1 del Reial Decret 801/2005, d'1 de juliol, en relació amb l'article 6.1.b del Decret 41/2006, el cap del Servei Territorial dicta una resolució denegatòria de la concessió de subvencions de la Generalitat Valenciana per a l'adquisició de l'habitatge usat, en quedar acreditat que l'habitatge per al qual se sol·licita la concessió de les ajudes econòmiques directes a càrrec dels pressupostos de la Generalitat Valenciana no ha sigut destinat a domicili habitual i permanent ni ocupat dins dels terminis establits en la normativa vigent.  
Tercer. María Jesús Recuero Lorente interposa recurs d'alçada contra l'esmentada resolució dins del termini i la forma escaient, amb les al·legacions que hi consten, i que es consideren reproduïdes a fi de la brevetat.   
Fonaments de dret   
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de setembre, del Consell (DOGV núm. 5566, de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que disposen l'article 13.1 del Reial decret 801/2005, d'1 de juliol, en relació amb l'article 6.1.b del Decret 41/2006 del Govern Valencià, és condició per a accedir a les ajudes financeres a l'habitatge que aquest siga destinat a residència habitual i permanent com també que siga ocupat dins dels terminis establits en la normativa vigent i en tot cas dins dels tres mesos següents a l'entrega.  
IV. En el cas que ens ocupa, revisada la documentació que consta en l'expedient, es comprova que el consum d'electricitat és pràcticament nul perquè en quasi tres anys s'han consumit tan sols 25 kW/h, igualment el consum d'aigua de febrer de 2006 a gener de 2009 és de 70, per tant és inexistent. Aquesta circumstància acredita fefaentment que l'habitatge no s'ha destinat a domicili habitual i permanent, i que no s'ha ocupat, per tant, en els terminis establits, ja que encara que únicament s'utilitze l'habitatge per a pernoctar, existiran consums d'aigua i llum.  
Establit tot l'anterior, i atés que la recurrent no ha aportat prova suficient i adequada que acredite les al·legacions o desvirtue el contingut de la resolució impugnada, es confirma aquesta.  
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada formulat per María Jesús Recuero Lorente contra la resolució del Servei Territorial d'Habitatge i Projectes Urbans de València, de data 15 de gener de 2009, la qual queda confirmada.  
Contra aquesta resolució, que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercir qualsevol altre recurs que considere oportú.  
València, 29 de maig de 2009.- La directora general d'Habitatge i Projectes Urbans: Maria Jesús Rodríguez Ortiz.»  
La qual cos us notifiquem perquè en prengueu coneixement i a l'efecte oportú.  
València, 15 d'octubre de 2009.- La directora general d'Habitatge i Projectes Urbans: Maria Jesús Rodríguez Ortiz.